इस्लामाबादः पाकिस्तान के प्रधानमंत्री इमरान खान के संसदीय मामलों के सलाहकार बाबर अवान ने स्वयं के खिलाफ भ्रष्टाचार का मामला दर्ज होने के कुछ ही घंटो बाद अपने पद से इस्तीफा दे दिया। पाकिस्तान के समाचारपत्र डान की रिपोर्ट के मुताबिक राष्ट्रीय जवाबदेही ब्यूरो(एनएबी) ने 525 मेगावाट की क्षमता वाले नंदीपुर बिजली संयंत्र के निर्माण में अत्यधिक विलंब किये जाने में कथित रूप से श्री अवान की संलिप्तता को लेकर मंगलवार को मामला दर्ज कराया।